text: Iværksætter? Det gider vi ikke i Syddanmark
  07 marts 2014 kl. 13.44
  Iværksættere er sjældne i Region Syddanmark, viser en ny undersøgelse.
  Region Syddanmark ligger næstsidst i undersøgelsen, med 11 nye virksomheder pr. 1.000 indbyggere i 2013. 
  Kun i Region Nordjylland er der færre iværksættere: 10,8 nystartede virksomheder pr. 1.000 indbyggere i 2013.
  I Region Hovedstaden er der 17,2 nystartede virksomheder pr. 1.000 indbyggere.
  - Det er vigtigt for væksten i en region, at det er attraktivt at starte virksomhed. De nye virksomheder er med til at skærpe konkurrencen ved at udfordre de eksisterende med nye idéer og nye måder at gøre tingene på. Derfor er tallene også lidt kedelig læsning for Region Syddanmark, siger Ivan Jæger Christiansen, adm. direktør i NN Markedsdata, der står bag undersøgelsen.
  